text: To brande slukket i nat - hund brændte inde
  26 september 2015 kl. 04.43
  To boliger brændte i nat - en lejlighed i Haderslev og et rækkehus i Hjordkær ved Rødekro. Ingen personer kom noget til.
  En hund brændte inde i en lejlighed i Haderslev natten til lørdag.
  Kl. 01.22 lød alarmen hos Haderslev Brandvæsen. En lejlighed på Lindevej var i brand, og selvom beboerne nåede ud, inden der skete dem noget, overlevede deres hund ikke branden.
  Aabenraa Brand og Redning måtte en lille time senere også i arbejdstøjet. Et rækkehus i Hjordkær ved Rødekro brændte kl. 02.12. Heller ikke her kom nogen til skade.
  Sydjyllands Politi har nu afspærret begge steder for at kunne klarlægge brandårsagerne i løbet af lørdagen. Der er dog ingen mistanke om, at der skulle være sket noget kriminelt i nogle af tilfældene.
  Vi har i nat været til 2 brande i henholdsvis etageejendom i Haderslev og rækkehus i Hjordkær v/Åbenrå, ingen personskade.  #politidk
  
  